Okresná prokuratúra Galanta 
Obrancov mieru 2, 924 29 Galanta 1 	

Sp. zn. : 1 Pv 351/12/2202	Galanta, 31.10.2013
EEČ : 2-17-360-2013

U Z N E S E N I E

Trestná vec:	obvinený XXXXX  
Prečin:	Pytliactvo podľa § 310 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Galanta
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Galanta zo dňa 31.12.2012, spisová značka 1 Pv 351/12/2202, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 15. mája 2012 v čase o 11.45 h, v katastri obce XXXXX, na štrkovisku XXXXX, označenom ako rybársky revír č. 2-3110, dvomi teleskopickými udicami čiernej farby, značky MLT, opatrenými navijakmi značky SPLENDIT 970, vlascom, kŕmítkom a háčikmi, za použitia kukurice ako návnady ulovil 1 ks kapra rybničného o dĺžke 43 cm a 1 ks pleskáča vysokého o dĺžke 42 cm a to aj napriek tomu, že pleskáč vysoký je v zmysle osobitného predpisu, v období od 15. marca do 31. mája chránenou rybou, povolená miera kapra rybničného je 45 cm, avšak napriek tomu si ulovené ryby prisvojil. 

Uznesením prokurátora Okresnej prokuratúry Galanta zo dňa 31.12.2012, spisová značka 1 Pv 351/12/2202, bola určená obvinenému skúšobná doba v trvaní 12 mesiacov.
Odôvodnenie:
Uznesením prokurátorky Okresnej prokuratúry v Galante č. 1Pv 351/12-11 zo dňa 31.08.2012 bolo podľa § 216 ods. 1 Trestného poriadku podmienečne zastavené trestné stíhanie vedené proti obvinenému XXXXX za prečin pytliactva podľa  § 310 ods. 1 Trestného zákona.
   
	Uznesenie nadobudlo právoplatnosť dňa 22.09.2012. Podľa § 216 ods. 2 Trestného poriadku bola obvinenému v rozhodnutí uložená skúšobná doba v trvaní  dvanásť (12) mesiacov, počas ktorej mu nebola uložená osobitná povinnosť ani obmedzenie. Skúšobná doba obvinenému uplynula dňa 11.09.2013.

	Obvinený v skúšobnej dobe viedol riadny život, súdom trestaný nebol a v súčasnosti sa proti nemu nevedie trestné stíhanie. Za priestupok postihnutý taktiež nebol. Vzhľadom na vyššieuvedené bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Jarmila Pastýriková
prokurátorka